Cneorum pulverulentum

Cneorum pulverulentum er en busk i rutefamilien.

Den blir opptil 1,5 m høy. Stammen og bladene er tett dekket av gaffelhår. Bladene er enkle og linjeformede til smalt lansettformede. De gule blomstene sitter enkeltvis. Frukten er sammensatt av 1–4 runde deler og er rødfiolett når den er moden.

Cneorum pulverulentum er endemisk for Kanariøyene der den finnes på Gran Canaria, Tenerife og Gomera. Det er usikkert om den finnes på La Palma og Hierro; den er kanskje utdødd på Hierro. Den er svært vanlig i den laveste vegetasjonssonen og vokser ofte sammen med Euphorbia. Pollineringen gjøres av solitære bier, maur og innførte honningbier. De eneste dyrene som eter fruktene og sprer frøene er firfisler (Gallotia). Utryddelsen av de største firfisleartene etter at mennesker kom til øyene har ført til mindre effektiv frøspredning.

Slekta Cneorum ble tidligere plassert i den lille familien Cneoraceae, som nå er slått sammen med rutefamilien. Noen botanikere mener at Cneorum pulverulentum er så avvikende at den bør flyttes til ei egen slekt og få det vitenskapelige navnet Neochamaelea pulverulenta.

Galleri

Referanser

Eksterne lenker 
 

Rutefamilien
Kanariøyenes endemiske flora